**Doložka prednosti**

**medzinárodnej zmluvy pred zákonmi**

**(čl. 7 ods. 5 Ústavy Slovenskej republiky)**

1. **Gestor zmluvy:**

Ministerstvo spravodlivosti Slovenskej republiky

1. **Názov zmluvy:**

Protokol doplňujúci Dohovor o potláčaní protiprávneho zmocnenia sa lietadiel (ďalej len „protokol“), prijatý 10.septembra 2010 počas diplomatickej konferencie o leteckej bezpečnosti v Pekingu.

1. **Účel a predmet zmluvy a jeho úprava v právnom poriadku Slovenskej republiky:**

Účelom protokolu je reagovať na nové hrozby súvisiace s bezpečnosťou medzinárodného civilného letectva a zefektívniť postupy a spoluprácu zmluvných strán prostredníctvom moderného medzinárodnoprávneho nástroja, ktorý má prispieť k potláčaniu protiprávneho zmocnenia sa alebo výkonu kontroly nad lietadlom. Vnútroštátne právne predpisy (najmä zákon č. 300/2005 Z. z. Trestný zákon v znení neskorších právnych predpisov) poskytujú priestor na postihovanie protiprávnych konaní ustanovených v Haagskom dohovore modifikovaných týmto protokolom (ide najmä o skutkové podstaty trestných činov ohrozenia bezpečnosti vzdušného dopravného prostriedku a lode (§ 291), nadržovania (§ 339), nebezpečného vyhrážania (§ 360), teroristického útoku (§ 419) a pod.).

1. **Priama úprava práv alebo povinností fyzických osôb alebo právnických osôb:**

Článok X protokolu (spravodlivé zaobchádzanie, práva a záruky)

1. **Úprava predmetu medzinárodnej zmluvy v práve EÚ:**

Právo EÚ neupravuje predmet protokolu.

1. **Kategória zmluvy podľa čl. 7 ods. 4 Ústavy Slovenskej republiky (vyžaduje pred ratifikáciou súhlas Národnej rady Slovenskej republiky):**

V súlade s čl. 7 ods. 4 Ústavy Slovenskej republiky je protokol medzinárodnou zmluvou prezidentskej povahy, na vykonanie ktorej je potrebný zákon, a zároveň medzinárodnou zmluvou, ktorá priamo zakladá práva alebo povinnosti fyzických osôb alebo právnických osôb.

1. **Kategória zmluvy podľa čl. 7 ods. 5 Ústavy Slovenskej republiky (má prednosť pred zákonmi):**

V súlade s čl. 7 ods. 5 Ústavy Slovenskej republiky je protokol medzinárodnou zmluvou, ktorá priamo upravuje práva alebo povinnosti fyzických osôb alebo právnických osôb a ktorá má prednosť pred zákonmi SR.

1. **Vplyvy prijatia medzinárodnej zmluvy, ktorá má prednosť pred zákonmi, na slovenský právny poriadok (uvedú sa právne predpisy alebo ich jednotlivé ustanovenia, ktorých sa medzinárodná zmluva týka; potreba ich zrušenia alebo zmeny z dôvodu duplicity):**

V súvislosti s prístupom SR k protokolu nie je v súčasnosti potrebné prijať novú legislatívnu úpravu.